stanford-oval/wikipedia huggingface dataset:
ספרון בורוז
הערות שוליים

↑  BURROWS, Saffron
BFI (British Film Institute) Film & TV Database
↑  Benn, Tony (2007-09-24).
"Tony Benn's diaries: How dare the gossips say my 'friendship' with Natasha Kaplinsky is just platonic?"
Daily Mail.
↑  Theater reviews: earthly Paradise
↑  "Breaking News - USA NETWORK KICKS OFF ACTION-PACKED SPRING LINEUP WITH NEW SEASONS OF LAW & ORDER: CRIMINAL INTENT AND IN PLAIN SIGHT - TheFutonCritic.com".
↑  See the numerous references to Burrows in Tony Benn's More Time for Politics: Diaries 2001-2007 (Hutchinson 2007).
↑  YouTube - Frost over the World - Saffron Burrows - 28 Mar 08
1 2  "Saffron Burrows Embraces Lesbian Relationships On-screen and Off",, AfterEllen.com, October 2003
↑  "Mad About Saffron",
Sydney Morning Herald, 15 May 2004
↑  "A hint of Saffron",
, The Observer, 5 May 2002
↑  "The PowerBook"
at the National Theatre
↑  "Gay Power: The pink list".
Independent on Sunday. 2 July 2006.
↑  "Saffron Burrows Embraces Lesbian Relationships On-Screen and Off".
After Ellen. October 2003.
↑  Law & Order's Saffron Burrows Gives Birth to a Baby Girl, E! Online, ‏28 בינואר 2017 (באנגלית)
| --- | --- |
בקרת זהויות :  NLI: 987007437214505171  PLWABN: 9810630008305606  BIBSYS: 2131004  BNE: XX962049  BnF: cb14160414x (data)  CANTIC: a11865283  GND: 14241736X  ISNI: 0000 0001 1703 3878  LCCN: no00083606  NKC: js20060728021  NLK: KAC2020M3380  NTA: 192785117  SNAC: w61s00v8  SUDOC: 069908109  VIAF: 141495908   WorldCat (עם VIAF): 141495908
ספרות ארמניות

ספרות ארמניות הן הסימנים בהם משתמשים ליצוג מספרים בעת כתיבה בארמנית. בשיטה הישנה לא הייתה הספרה 0 והיא נוספה לאחר מכן. השיטה דומה לספירה העברית ולספירה היוונית. כיום בארמניה משתמשים בספרות ערביות. הספרות הארמניות משמשות בארמניה כמו שמשתמשים בספרות רומאיות בארצות הברית מבחינת התדירות.
| ספרות ארמניות | ספרות הודיות-ערביות |
| --- | --- |
Ա: 1
Բ: 2
Գ: 3
Դ: 4
Ե: 5
Զ: 6
Է: 7
Ը: 8
Թ: 9
Ժ: 10
Ի: 20
Լ: 30
Խ: 40
Ծ: 50
Կ: 60
Հ: 70
Ձ: 80
Ղ: 90
Ճ: 100
Մ: 200
Յ: 300
Ն: 400
Շ: 500
Ո: 600
Չ: 700
Պ: 800
Ջ: 900
Ռ: 1000
Ս: 2000
Վ: 3000
Տ: 4000
Ր: 5000
Ց: 6000
Ւ: 7000
Փ: 8000
Ք: 9000
כדי לספור יותר מ-9,000 כותבים את המספר של עשרות האלפים ומסמנים עליו קו (לדוגמה 10,000= Ա). שיטת הכתיבה היא משמאל לימין (לדוגמה 2345= ՍՅԽԵ).
עונת 2021/2022 בליגת המשנה הרוסית בכדורגל

| --- | --- |
 תקופת התחרות:  10 ביולי 2021 – 21 במאי 2021
 מספר משתתפות:  20
 → 2020/20212022/2023 ←
 
עונת 2021/2022 באליפות ליגת הכדורגל הלאומית היא העונה ה-30 של ליגת הכדורגל המקצוענית השנייה בחשיבותה ברוסיה, שיצאה לדרך ב-10 ביולי 2021.
קבוצות הליגה

| מועדון | עיר | אצטדיון | קיבולת | בעלים וספונסרים |
| --- | --- | --- | --- | --- |
| אקרון | טוליאטי | קריסטל (ז'יגוליובסק) | 1,565 | אקרון אחזקות |
| אלניה | ולדיקווקז | ספרטק | 10,000 | דניל גורייב |
| בלטיקה | קלינינגרד | קלינינגרד | 35,016 | ממשלת מחוז קלינינגרד, חברת "צמח ענבר קלינינגרד" |
| ולס | מוסקבה | אוונגרד (דמודדובו) | 5,503 | חברת IK Veles Capital |
| וולגר | אסטרחן | האצטדיון המרכזי | 21,500 | גזפרום פרראבוטקה, ממשלת מחוז אסטרחן |
| ייניסיי | קרסנויארסק | האצטדיון המרכזי | 15,000 | עיריית קרסנויארסק, ממשלת חבל קרסנויארסק |
| קרסנודאר-2 | קרסנודאר | אצטדיון אקדמיית קרסנודאר | 3,500 | קבוצת Constell |
| נפטכימיק | ניז'נקאממק | נפטכימיק | 3,200 | חברת Nizhnekamskneftekhim |
| אורנבורג | אורנבורג | גזוביק | 7,500 | גזפרום אורנבורג |
| סק"א חברובסק | חברובסק | אצטדיון לנין | 10,015 | ממשלת מחוז חברובסק |
| ספרטק-2 | מוסקבה | אצטדיון האקדמיה על שם צ'רנקוב | 3,077 | חברת לוקאויל |
| טקסטילשצ'יק | איוואנובו | אצטדיון טקסטילשצ'יק ** | 9,565 | ממשלת מחוז איוואנובו, חברת IVASHKA |
| טורפדו | מוסקבה | מגרש עיירת הספורט לוז'ניקי | 1,872 | חברת Ingrad, בנק האשראי המוסקבאי |
| פאקל | וורונז' | האצטדיון המרכזי על שם האיגודים המקצועיים | 21,583 | עיריית וורונז', ממשלת מחוז וורונז', חברת TNS Energo Voronezh |
| טום | טומסק | אצטדיון טרוד | 10,000 | ממשלת מחוז טומסק |
| רוטור | וולגוגרד | וולגוגרד ארנה | 45,568 | ממשלת מחוז וולגוגרד |
| אולימפ-דולגופרודני | דולגופרודני | אצטדיון סאליוט | 6,000 | עיריית דולגופרודני |
| קובאן | קרסנודאר | אצטדיון קובאן | 35,200 | ממשלת מחוז קרסנודאר |
| מטאלורג ליפצק | ליפצק | אצטדיון מטאלורג | 14,830 | ממשלת מחוז ליפצק |
| קאמאז | נברז'ניה צ'לני | אצטדיון קאמאז | 6,248 | קאמאז |
קבוצות הליגה > המצטרפות לליגה

בתום עונת 2020/2021 בליגת העל הרוסית בכדורגל ירדה קבוצה אחת:
רוטור וולגוגרד, חזרה לליגה אחרי היעדרות של שנה, אחרי שנשרה מליגת העל (טמבוב סיימה במקום 16 והייתה אמורה להתמודד בליגה הלאומית, אך בתום העונה פורקה).
על פי התוצאות של אליפות 2020/2021 בליגה המקצוענית, ארבע קבוצות שזכו באליפויות האזורים העפילו לליגה הלאומית.
קובאן, אלופת בית 1 בליגה המקצוענית
אולימפ-דולגופרודני, אלופת בית 2 בליגת הכדורגל המקצוענית.
מטאלורג ליפצק, אלופת בית 3
קאמאז, אלופת בית 4
קבוצות הליגה > היורדות

בעקבות תוצאות העונה החולפת, המועדונים הבאים עלו לליגת העל:
קריליה סובייטוב (סמרה), אלופת הליגה, שחזרה לליגת העל לאחר עונה אחת בלבד.
ניז'ני נובגורוד, שסיימה במקום השלישי, העפילה לליגת העל בפעם הראשונה בהיסטוריה. במקור אורנבורג השנייה הייתה אמורה להעפיל אך בהיעדר אצטדיון כדורגל מתאים לא ניתן לה רישוי השתתפות בליגה הבכירה
בעקבות תוצאות העונה, המועדונים הבאים נשרו לליגת הכדורגל המקצוענית:
צ'ייקה (פסצ'אנוקופסקויה) הורדה מהליגה במקום טום טומסק שסיימה במקום 18. הורדת הליגה באה בעקבות האשמה במכירת משחקים נגד הנהלת צ'ייקה.
אירטיש (אומסק), מקום 19. עזבה את הליגה הלאומית כעבור עונה.
דינמו (בריאנסק), מקום 20. חזרה לליגה המקצוענית לאחר שנת היעדרות.
צ'רטנובו (מוסקבה), מקום 21. עזבה את הליגה הלאומית, לאחר 3 עונות השתתפות
שיניק (ירוסלבל), מקום 22. ירדה לליגה המקצוענית לאחר 12 עונות ולראשונה בתולדותיה ירדה לליגה השנייה.
טבלת הליגה

פרק זה טעון עדכון. אנא תרמו לוויקיפדיה .
| # | קבוצה | מש' | נ' | ש' | ה' | ש"ח | ש"ז | נק' | הערות |
| --- | --- | --- | --- | --- | --- | --- | --- | --- | --- |
| ‏1 | טורפדו מוסקבה | ‏37 | ‏20 | ‏10 | ‏7 | ‏53 | ‏34 | ‏16 | העפלה לליגת העל הרוסית |
| ‏2 | פאקל וורונז' | ‏37 | ‏19 | ‏11 | ‏7 | ‏62 | ‏33 | ‏68 | העפלה לליגת העל הרוסית |
| ‏3 | אורנבורג | ‏37 | ‏17 | ‏12 | ‏8 | ‏40 | ‏25 | ‏63 | התמודדות בטורניר העפלה לליגת העל הרוסית |
| 4 | ולס מוסקבה | ‏37 | ‏17 | ‏8 | ‏12 | ‏38 | ‏30 | ‏59 | התמודדות בטורניר העפלה לליגת העל הרוסית |
| ‏5 | נפטכימיק | ‏37 | ‏16 | ‏10 | ‏11 | ‏63 | ‏52 | ‏58 | נשארות בליגה |
| 6 | סק"א חברובסק | 37 | 15 | 13 | 9 | 46 | 39 | 58 | נשארות בליגה |
| 7 | קאמאז | 37 | 15 | 12 | 10 | 38 | 29 | 57 | נשארות בליגה |
| 8 | ספרטק-2 | ‏37 | ‏16 | ‏8 | ‏13 | ‏46 | ‏38 | ‏56 | נשארות בליגה |
| 9 | קרסנודאר-2 | 37 | 13 | 11 | 13 | 45 | 48 | 50 | נשארות בליגה |
| 10 | אלניה | ‏37 | ‏12 | ‏14 | ‏11 | ‏33 | ‏34 | ‏50 | נשארות בליגה |
| 11 | רוטור | ‏37 | ‏12 | ‏14 | ‏11 | ‏45 | ‏52 | ‏50 | נשארות בליגה |
| 12 | יניסיי | ‏37 | ‏12 | ‏11 | ‏14 | ‏36 | ‏43 | ‏47 | נשארות בליגה |
| 13 | אקרון טוליאטי | ‏37 | ‏10 | ‏17 | ‏10 | ‏28 | ‏26 | ‏47 | נשארות בליגה |
| 14 | בלטיקה | ‏37 | ‏12 | ‏9 | ‏16 | ‏44 | ‏46 | ‏45 | נשארות בליגה |
| 15 | טום טומסק | ‏37 | ‏10 | ‏11 | ‏16 | ‏37 | ‏51 | ‏41 | נשארות בליגה |
| ‏16 | וולגר אסטרחן | ‏37 | ‏9 | ‏14 | ‏14 | ‏30 | ‏44 | ‏41 | ירידה לליגת הכדורגל הלאומית השנייה |
| ‏17 | קובאן | ‏37 | ‏9 | ‏13 | ‏15 | ‏36 | ‏40 | ‏40 | ירידה לליגת הכדורגל הלאומית השנייה |
| ‏18 | טקסטילשצ'יק | ‏37 | ‏8 | ‏12 | ‏17 | ‏28 | ‏45 | ‏36 | ירידה לליגת הכדורגל הלאומית השנייה |
| ‏19 | מטאלורג ליפצק | ‏37 | ‏7 | ‏7 | ‏23 | ‏32 | ‏55 | ‏28 | ירידה לליגת הכדורגל הלאומית השנייה |
| ‏20 | אולימפ-דולגופרודני | ‏37 | ‏5 | ‏15 | ‏17 | ‏29 | ‏45 | ‏24 | ירידה לליגת הכדורגל הלאומית השנייה |
ראו גם

עונת 2021/2022 בליגת העל הרוסית בכדורגל
הערות שוליים

↑  "Стала известна возможная дата начала нового сезона ФНЛ". ספורט אקספרס. 2021-05-13.
↑  "Факел - ФУТБОЛЬНАЯ НАЦИОНАЛЬНАЯ ЛИГА". 1fnl.ru. נבדק ב-2020-07-23.
↑  בהתאם לנתוני הליגה
עמיר רפפורט

| --- | --- |

 לידה:  11 במרץ 1970 (בן 54) באר שבע, ישראל 
 מדינה:  ישראל 
 השכלה:  אוניברסיטת בן-גוריון בנגב 
 מעסיק:  מרכז בגין-סאדאת למחקרים אסטרטגיים 
 
עמיר רפפורט (נולד ב-11 במרץ 1970) הוא יזם, עיתונאי ופרשן צבאי ישראלי, המשמש חוקר במרכז בגין-סאדאת למחקרים אסטרטגיים.
קורות חיים

בנם של סימה והעיתונאי, ההיסטוריון והבלוגר אריה רפפורט. את שירותו הצבאי עשה בחיל התותחנים.
בשנת 1984 התחיל לעבוד בקבוצת "ידיעות אחרונות" במדור הספורט ובמקומון "קול הנגב". בשנים 1987–1989 היה שותף להקמתו והעורך הראשון של הירחון "משוב חקלאות". בשנים 1991–1996 שימש כתב "ידיעות אחרונות" בדרום ישראל, ובמסגרת תפקיד זה סיקר, בין היתר, את הגעת יאסר ערפאת לרצועת עזה. בשנת 1994 פרסם את הספר "התעלומה" על אודות פרשת רצח חנית קיקוס. משנת 1996 היה הכתב הצבאי של "ידיעות אחרונות", ובשנת 2002 עבר ל"מעריב", שם שימש פרשן צבאי עד נובמבר 2008. בין האירועים שסיקר: הנסיגה של צה"ל מרצועת הביטחון בדרום לבנון, האינתיפאדה השנייה, ההתנתקות ומלחמת לבנון השנייה, שעל אודותיה אף כתב את הספר "אש על כוחותינו – כך הכשלנו את עצמנו במלחמת לבנון השנייה" שיצא לאור בשנת 2007 בהוצאת ספריית מעריב.
בשנת 2006 פרסם ממצאי תחקיר שערך במשך מספר שנים, ביחד עם איש השב"כ לשעבר, הקרימינולוג ד"ר אריאל ליבנה, אשר טען כי הבדואי סולימאן אל-עביד, שהואשם באינוסה ורציחתה של חנית קיקוס, הוא חף מפשע. בעקבות התחקיר[דרוש מקור] הוקמה ועדה בראשות שופטת בית המשפט העליון לשעבר, מרים בן-פורת, וקוצר עונשו של אל-עביד.
בשנת 2009 הצטרף לצוות מגישי "רצועת הביטחון" וממשיך בכך עד היום. ב-2010 פרסם מחקר "צה"ל ולקחי מלחמת לבנון השנייה" במרכז בגין-סאדאת, והקים את חברת ארומדיה ישראל בע"מ.
משנת 2010 מפרסם טורים העוסקים בתחום הביטחון ב"מעריב", ב"מקור ראשון" ובאתר IsraelDefense.
בשנת 2011 החלו לצאת לאור המהדורות המודפסות של כתב העת "IsraelDefense" בעריכתו של רפפורט, ואתר האינטרנט הסוקר את עולם הביטחון והתעשיות הביטחוניות, בעברית ובאנגלית.
בשנת 2014 ייסד את כנס סייברטק תל אביב הראשון שנערך באקספו תל אביב, בשיתוף פעולה עם מערך הסייבר הלאומי. בעקבותיו הקים את CYBERTECH ASIA ו-CYBERTECH USA שייסדו רשת כנסי "סייברטק" עולמית, הכוללת כנסים שנתיים בסינגפור, באינדיאנפוליס, בניו יורק, בפנמה סיטי, בבנגקוק, בטוקיו, בקיגאלי וברומא. בשנת 2020 החלה "ארומדיה ישראל" לארגן גם את הכנס הבינלאומי DLD TEL AVIV. בישראל ייסד את כנס האש הבינלאומי, בשיתוף עמותת ההנצחה של חללי חיל התותחנים, כנס הכלים הבלתי מאוישים UVID, כנס NEXTECH BEER SHEVA ועוד.
רפפורט אוהד את קבוצת הכדורגל הפועל באר שבע, ובשנת 2018 הוציא לאור (בהוצאת ארומדיה) את אלבום האליפויות ותולדות המועדון "אלופים", שנכתב על ידו בשיתוף העיתונאים אבינעם פורת (דודו של רפפורט) ועדי גולד.
רפפורט הוא בעל תואר ראשון בכלכלה מאוניברסיטת בן-גוריון בנגב, ולמד לתואר שני במדע המדינה באוניברסיטת בר-אילן. הוא נשוי לאורית ואב לשניים.
הערות שוליים

↑  רונן מדזיני, הנשיא החליט: יקוצר עונשו של רוצח חנית קיקוס, באתר ynet, 24 ביוני 2009
↑  סייברטק תל אביב
↑  CYBERTECH ASIA
↑  CYBERTECH USA
↑  UVID
↑  NEXTECH BEER SHEVA
| --- | --- |
בקרת זהויות :  NLI: 987007312418805171  LCCN: n95042674  VIAF: 107504381   WorldCat (עם VIAF): 107504381
עמיר נוסבאום

עמיר נוסבאום (נולד ב-9 באוקטובר 1980) הוא כדורגלן עבר ישראלי ששיחק בעמדת המגן השמאלי, וכיום עוזר מאמן מכבי חיפה.
קריירה

נוסבאום התחיל את הקריירה שלו במחלקת הנוער של עירוני ראשון לציון. בעונת 1998/1999 ערך את הופעת הבכורה שלו במדי הקבוצה הבוגרת, במשחק מול הפועל צפרירים חולון. בקיץ 2006 חתם בעירוני קריית שמונה, ובתום העונה עלה עם הקבוצה לליגת העל לראשונה בתולדותיה. בקיץ 2010 עזב את המועדון וחתם בהפועל רמת השרון, ובעונתו הראשונה בקבוצה עלה עמה לליגת העל לראשונה בתולדותיה.
בקיץ 2013 חתם בהפועל חיפה מליגת העל, במדיה שיחק עונה אחת. לאחר מכן חתם בהפועל כפר סבא, לאחר שהעפילה בחזרה לליגה הלאומית. נוסבאום היה שותף בכל משחקי הליגה בעונתו הראשונה בקבוצה, ובסופה רשם עלייה נוספת לליגת העל.
ב-4 ביוני 2016 הודיע נוסבאום על פרישה ממשחק פעיל ומונה לעוזר מאמן, לצידו של ברק בכר בהפועל באר שבע.
ב-26 במאי 2019 התפטר ממשרת עוזר המאמן בהפועל באר שבע והחל לאמן כמאמן ראשי את קבוצת הפועל פתח תקווה. ב-2 בפברואר 2020 פוטר מאימון הקבוצה.
ב-15 ביולי 2020 מונה נוסבאום למאמן בית"ר תל אביב בת ים.
לאחר הצלחתו בבית"ר תל אביב בת ים, הודיע נוסבאום לראשי הקבוצה כי הוא עוזב למועדון עירוני קריית שמונה.
ב-31 במאי 2021 מונה למאמנה של עירוני קריית שמונה מליגת העל, שהפכה לקבוצה הראשונה אותה הוא מאמן בליגת העל. ב-8 בנובמבר 2021, לאחר רצף תוצאות שליליות, פוטר מתפקידו.
בדצמבר 2021 מונה למאמנה של מ.ס כפר קאסם מהליגה הלאומית. ב-4 באפריל פוטר מתפקידו.
ב-3 ביולי 2022 מונה למאמן הפועל ראשון לציון. ב-25 בינואר 2023 הוליך את הקבוצה לזכייה שנייה בהיסטוריה בגביע הטוטו לליגה הלאומית אחרי ניצחון בגמר 0:1 על הפועל רמת השרון. ב-7 באפריל 2023 ביקש לעזוב את התפקיד.
ב-4 ביוני 2023 מונה למאמן הנוער של מכבי חיפה. ב-11 ביוני 2024 מונה לעוזרו של ברק בכר.
הערות שוליים

↑  ‏עמיר נוסבאום מונה למאמנה החדש של הפועל פתח תקווה, באתר ספורט1, 26 במאי 2019
↑  ‏עמיר נוסבאום פוטר מהפועל פתח תקווה, מסאי דגו מועמד להחליפו, באתר ספורט1, 2 בפברואר 2020
↑  לאומית: עמיר נוסבאום מונה למאמן בית"ר תל אביב בת ים, באתר וואלה, 15 ביולי 2020
↑  שלום אלבז, רשמית: עמיר נוסבאום מונה למאמן קריית שמונה, באתר ONE, ‏31 במאי 2021
↑  שלמה וייס‏, קרית שמונה פיטרה את עמיר נוסבאום. רפואה קיבל פנייה ועשוי לחזור, באתר וואלה, 8 בנובמבר 2021
↑  תומר חבז, ‏רשמי: עמיר נוסבאום התפטר מהפועל ראשון לציון, באתר ONE‏, 7 באפריל 2023
↑  מערכת ONE, ‏רשמי: נוסבאום מונה למאמן הנוער של מכבי חיפה, באתר ONE‏, 4 ביוני 2023
ערך זה הוא קצרמרבנושא כדורגלנים ישראלים ובנושא מאמני כדורגל ישראלים. אתם מוזמנים לתרום לוויקיפדיה ו.
ספרואיד

| --- | --- |

ספרואיד אובלי: ספרואיד מוארך
ספרואיד (מכונה לעיתים אליפסואיד ייחוס) הוא משטח סיבוב הנוצר מסיבוב אליפסה סביב אחד מציריה. זהו גם אליפסואיד בעל שני צירים שווים.
כאשר ציר הסיבוב הוא הציר הראשי של האליפסה מתקבל ספרואיד מוארך, צורה של כדור פוטבול. אם ציר הסיבוב הוא הציר המשני מתקבל ספרואיד פחוס. זוהי, בקירוב, צורתו של כדור הארץ. אם שני הצירים זהים, האליפסה היא מעגל ולכן הצורה שתתקבל היא ספירה.
המשוואה הכללית שמתארת ספרואיד שמרכזו בראשית וציר הסימטריה שלו הוא ציר ה-z במערכת צירים קרטזית היא:

 {\frac {x^{2}+y^{2}}{a^{2}}}+{\frac {z^{2}}{c^{2}}}=1
זוהי משוואת אליפסואיד כאשר a=b.
פרמטרים

שני הפרמטרים שמתארים ספרואיד הם a ו-c כאשר a הוא חצי-ציר ראשי ו-c הוא חצי-ציר משני.
קיימת צורה אחרת לתיאור ספרואיד שהיא הדרך הרווחת בכל המדעים מלבד המתמטיקה. שני הפרמטרים הם a ו-f כאשר a הוא חצי-ציר ראשי ו-f הוא מקדם הפחיסות:  \ f=\left({\frac {a-c}{a}}\right).
ככל שמקדם הפחיסות קרוב יותר ל-0, הספרואיד קרוב יותר לכדור.
שטח פנים

שטח הפנים של ספרואיד פחוס (c < a):
שטח הפנים של ספרואיד מוארך (c > a):
נפח

נפח של ספרואיד מכל סוג הוא  (4\pi /3)a^{2}c\approx 4.19\,a^{2}c. אם נשנה את המשתנים כך ש-A=2a הוא אורך הציר הראשי ו-C=2c הוא אורך הציר המשני, נקבל שהנפח יהיה  (\pi /6)A^{2}C\approx 0.523\,A^{2}C.
גאודזיה

הדאטום הנפוצים היום מניחים כי צורת כדור הארץ מקורבת לספרואיד פחוס (בשל כוח המשיכה והסיבוב סביב עצמו). למשל ב-WGS84 מניחים שמדובר בספרואיד כאשר חצי-ציר ראשי (קו המשווה) הוא באורך 6,378.137 ק"מ וחצי-ציר משני (המרחק בין הקטבים) הוא 6,356.752 ק"מ. ההופכי של מקדם הפחיסות הוא ‎1/f = 298.257223563.
סוקרה (מחוז)

סוקרה (בספרדית: Sucre) הוא אחד מ-32 המחוזות של קולומביה. המחוז נמצא בצפון קולומביה והוא גובל בים הקריבי בצפון, בבוליבר במזרח ובקורדובה במערב.
המחוז משתרע על שטח של 10,917 קמ"ר. במחוז מתגוררים כ-870 אלף תושבים (הערכה ל-2017). בירת המחוז היא סינסלחו.
היסטוריה

בתקופה הפרה-קולומביאנית התגוררו באזור מספר שבטי ילידים, ובעיקר בני הסֵנוּ (אנ'). האירופאי הראשון שהגיע לאזור היה מגלה הארצות הספרדי רודריגו דה בסטידס באזור 1500.
האזור היה שייך ליחידות מנהליות שונות, ועם הקמת רפובליקת קולומביה במתכונתה הנוכחית בסוף המאה ה-19 הוא היה שייך למחוז בוליבר. ב-1908 הוקם מחוז סינסלחו שבירתו הייתה העיר סינסלחו, אך כעבור שנתיים בלבד הוא סופח מחדש לבוליבר. הפיצול הסופי של מחוז סוקרה מבוליבר התרחש ב-1966. המחוז נקרא על שמו של אנטוניו חוסה דה סוקרה, מגיבורי העצמאות של קולומביה בפרט ודרום אמריקה בכלל.
כלכלה

הכלכלה המקומית מסתמכת על גידול מקנה והפקת מוצרים ממנו, הפקת גז טבעי, כרייה, תעשייה, דיג וחקלאות, הכוללת בין היתר גידול מניהוט, בננה תירס, יאם, אורז, אבוקדו, אננס וכותנה.
חלוקה מנהלית

בדומה לחלק גדול ממחוזות קולומביה, יש למחוז חלוקה מנהלית נוספת מלבד החלוקה לרשויות מקומיות והוא מחולק לחמישה אזורי משנה (Subregiones) כדלהלן:
| שם | שם בספרדית | יישוב מרכזי | מספר רשויות מקומיות |
| --- | --- | --- | --- |
| לה מוחנה | La Mojana | מחגואל | 3 |
| מונטס דה מריה | Montes de María | סינסלחו | 5 |
| מורוסקייו | Morrosquillo | סן אונופרה | 5 |
| סבנאס | Sabanas | קורוסל | 9 |
| סן חורחה | San Jorge | סן מרקוס | 4 |
הערות שוליים

↑  סוקרה באתר האגודה הגאוגרפית של קולומביה (בספרדית).
| מחוזות קולומביה |
| --- | --- | --- |
| מחוז הבירה | בוגוטה |  |
| מחוזות | אטלאנטיקו • אמסונאס • אנטיוקיה • אראוקה • בויאקה • בוליבר • גואאיניה • גואביארה • ואופס • ואיה דל קאוקה • וילה • ויצ'דה • טולימה • לה גואחירה • מגדלנה • מטה • נורטה דה סנטנדר • נריניו • סוקרה • סן אנדרס ופרובידנסיה • סנטנדר • ססאר • פוטומאיו • צ'וקו • קאוקה • קונדינמרקה • קורדובה • קינדיו • קלדס • קסנרה • קקטה • ריסרלדה |  |
| --- | --- |
בקרת זהויות :  NLI: 987007564338205171  LCCN: n79075046  MusicBrainz: 8f165540-7917-4b8e-a259-dcfb97ed09f0  VIAF: 159435237   WorldCat (עם VIAF): 159435237 
חלוקת המחוז לאזורי משנה.
סטיב פרנסיס

| --- | --- |

 לידה:  21 בפברואר 1977 (בן 47) טקומה פארק, מרילנד
 עמדה:  רכז, קלע
 גובה:  1.91 מטר
 מכללה:  אוניברסיטת מרילנד
 דראפט:  בחירה מספר 2, 1999 ונקובר גריזליס
 קבוצות כשחקן
 1999–2004   2004–2006   2006–2007   2007–2008   2008–2009   2010:  יוסטון רוקטס   אורלנדו מג'יק   ניו יורק ניקס   יוסטון רוקטס   ממפיס גריזליס   בייג'ינג דאקס
 הישגים כשחקן
 3 הופעות במשחק האולסטאר (2002–2004)   רוקי השנה ב-NBA‏ (2000)   נבחר לחמישיית הרוקיז של העונה (2000)
סטיבן דשאוון פרנסיס (באנגלית: Steven D'Shawn Francis; נולד ב-21 בפברואר 1977) הוא כדורסלן עבר אמריקאי ששיחק בעמדות הרכז והקלע. פרנסיס נחשב לאחד מטובי השחקנים של יוסטון רוקטס ושל אורלנדו מג'יק במהלך העשור הראשון של המאה ה-21, והשתתף שלוש פעמים במשחק האולסטאר של ה-NBA. הוא ידוע במיוחד ביכולת ההטבעה שלו ובסגנון משחקו המלהיב.
ראשית חייו

פרנסיס נולד וגדל בטקומה פארק שבמרילנד למשפחה קשת יום ללא אבא. לאחר שאמו מתה ממחלת הסרטן ב-1995, סבתו עברה לגדל אותו. בשל מותו של אמו, הפסיק פרנסיס לשחק כדורסל במשך שנתיים בבית הספר שלו. לאחר שסיים את לימודיו בבית ספר תיכון מונטגומרי בלייר הוא החל לשחק כדורסל במסגרת מכללת סן יסינטו ב-1996, ועבר למכללת אולגני במרילנד שנה לאחר מכן.
בשנת 1998 הצטרף פרנסיס לקבוצת הכדורסל של אוניברסיטת מרילנד ב-NCAA. כבר בשנתו הראשונה באוניברסיטת מרילנד ביסס פרנסיס את מעמדו כקלע הפותח של הקבוצה. הוא סייע לה לסיים במקום השני בטורניר התאחדות החוף האטלנטי (ACC) ולדורג במקום השני לקראת טורניר אליפות המכללות. תחת הנהגתו של פרנסיס השיגה מרילנד מאזן שיא בתולדות האוניברסיטה של 28 ניצחונות ושישה הפסדים בלבד במהלך העונה הסדירה, בעוד שפרנסיס עצמו נבחר לחמישיית העונה של ה-ACC.
על אף העונה המרשימה והמיקום הגבוה בעונה הסדירה, הודחה מרילנד כבר בשמינית הגמר של טורניר ה-NCAA על ידי אוניברסיטת סנט ג'ונס. ממוצעיו של פרנסיס באותה עונה עמדו על 17 נקודות, 4.5 אסיסטים ו-2.8 חטיפות למשחק, והוא נבחר לחמישייה השנייה של ה"אול-אמריקן" והוצע כמועמד לזכייה בפרס נייסמית' ובפרס ג'ון וודן לשחקן השנה במכללות. לאחר אותה עונה הוא העדיף כניסה לדראפט ה-NBA על פני שנה נוספת של לימודים באוניברסיטה.
ב-2002 הודיעה מרילנד כי מספר חולצתו של פרנסיס (23) יזכה לכבוד על ידי האוניברסיטה ולא ילבש יותר על ידי שחקניה.
סטטיסטיקות קריירה ב-NBA > עונה סדירה

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 1999/2000 | יוסטון | 77 | 77 | 36.1 | 0.445 | 0.345 | 0.786 | 5.3 | 6.6 | 1.5 | 0.4 | 18.0 |
| 2000/2001 | יוסטון | 80 | 79 | 39.9 | 0.451 | 0.396 | 0.817 | 6.9 | 6.5 | 1.8 | 0.4 | 19.9 |
| 2001/2002 | יוסטון | 57 | 56 | 41.1 | 0.417 | 0.324 | 0.773 | 7.0 | 6.4 | 1.2 | 0.4 | 21.6 |
| 2002/2003 | יוסטון | 81 | 81 | 41.0 | 0.435 | 0.354 | 0.800 | 6.2 | 6.2 | 1.7 | 0.5 | 21.0 |
| 2003/2004 | יוסטון | 79 | 79 | 40.4 | 0.403 | 0.292 | 0.775 | 5.5 | 6.2 | 1.8 | 0.4 | 16.6 |
| 2004/2005 | אורלנדו | 78 | 78 | 38.2 | 0.423 | 0.299 | 0.328 | 5.8 | 7.0 | 1.4 | 0.4 | 21.3 |
| 2005/2006 | אורלנדו | 46 | 45 | 37.7 | 0.433 | 0.257 | 0.797 | 4.8 | 5.7 | 1.1 | 0.2 | 16.2 |
| 2005/2006 | ניו יורק | 24 | 15 | 27.5 | 0.422 | 0.538 | 0.761 | 3.0 | 3.5 | 1.0 | 0.3 | 10.8 |
| 2006/2007 | ניו יורק | 44 | 30 | 28.1 | 0.408 | 0.378 | 0.829 | 3.6 | 3.9 | 0.9 | 0.3 | 11.3 |
| 2007/2008 | יוסטון | 10 | 3 | 19.9 | 0.333 | 0.235 | 0.565 | 2.3 | 3.0 | 0.9 | 0.5 | 5.5 |
| קריירה |  | 576 | 543 | 37.6 | 0.429 | 0.341 | 0.797 | 5.6 | 6.0 | 1.5 | 0.4 | 18.1 |
| אולסטאר |  | 3 | 3 | 24.3 | 0.552 | 0.500 | 0.500 | 2.7 | 5.3 | 0.7 | 0.0 | 12.0 |
סטטיסטיקות קריירה ב-NBA > פלייאוף

| עונה | קבוצה | משחקים | חמישייה | דקות | אחוזים מהשדה | אחוזים מהשלוש | אחוזים מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |

| 2004 | יוסטון | 5 | 5 | 44.4 | 0.429 | 0.412 | 0.725 | 8.4 | 7.6 | 1.4 | 0.2 | 19.2 |
| קריירה |  | 5 | 5 | 44.4 | 0.429 | 0.412 | 0.725 | 8.4 | 7.6 | 1.4 | 0.2 | 19.2 |
הערות שוליים

↑  New York Times, "As Francis Starts Over, Knicks Seem a Good Fit", 1.03.2006
↑  USA Today, "Rockets light up Wizards", 18.02.2002
עוקב כוכבים

תוכנת מעקב הכוכבים בזמן אמת STARS פועלת על בסיס דמות שנלקחה מתצלום של בלון ששוגר בניסוי באנטארקטיקה ב-29 בדצמבר 2012
עוקב כוכבים (באנגלית: Star tracker) הוא מדיד אופטי המודד את מיקומם של כוכבי שבת באמצעות תאים פוטווולטאים או מצלמה.
עוקב כוכבים המותקן על גבי לוויין או חללית יכול לשמש כדי לקבוע את האוריינטציה (המנח המרחבי) של החללית ביחס לרקע הקבוע של הכוכבים. כדי לאפשר זאת, עוקב הכוכבים נדרש למדוד את המיקום הנצפה של הכוכבים במערכת הייחוס מוגדרת, ולזהות אותם כך שניתן יהיה להשוות את המיקום הנצפה שלהם עם מיקומם האסטרונומי הידוע, שנלקח מתוך מפת כוכבים. עוקב כוכבים עשוי לכלול מעבד המאפשר לזהות כוכבים באמצעות השוואת דפוסי ההתנהגות הפוטומטריים של הכוכבים הנצפים עם הדפוסים הידועים של כוכבים בשמים.
היסטוריה

בשנות ה-50 ושנות ה-60 המוקדמות, עוקבי כוכבים היו למעשה מערכות חיוניות לניווט טילי שיוט וטילים בליסטיים לטווח בינוני ומעלה, שכן באותה תקופה מערכות הניווט האינרציאליות (INS) לא היו מדויקות מספיק לטווחים בין-יבשתיים.
במקרה של טילי שיוט - בהם שלב ההנחיה נמשך לאורך כל משך מעופם, בחירת כוכב מנחה המתאים להכוונת טיל ספציפית תלויה בזמן - עקב סיבוב כדור הארץ, וכן במיקום המטרה המיועדת. בעבור מערכות שהתבססו אך ורק על מעקב כוכבים, סוג כלשהו של מנגנון הקלטה מראש - סרט מגנטי בדרך כלל - היה מאחסן בזיכרונו אות המייצג את הזווית המשתנה של הכוכב המנחה בשמים במהלך היממה במיקום ארצי נתון.
בזמן השיגור, הקלטת קודמה לזמן המתאים (לשעה הנמדדת בנקודת המטרה ברגע השיגור). 
במהלך מעופו של הטיל, האות מהקלטת שימש כדי לכוון בקירוב טלסקופ כך שהוא יצביע על המיקום הצפוי של הכוכב. במוקד הטלסקופ הוצב גלאי אור, וסוג כלשהו של מחולל אות, בדרך כלל דיסק מסתובב הידוע כ"חוסם אות" (Optical chopper). חוסם האות גרם לכוכב להיעלם ולהופיע מחדש באופן חוזר ונשנה על גלאי האור, מה שהפיק אות ששימש כדי להפיק פלט של זרם חילופין. הפאזה של האות הושוותה לזו של האות מהקלטת המגנטית כדי להפיק אות הנחיה. בדרך זו מתקבל, שככל שהטיל מתקרב ליעדו הפער בין המיקום הנצפה של הכוכב ובין מיקומו הנמדד בנקודת היעד (סימולטנית) הולך ומצטמצם, כך שהאותות מהקלטת ומגלאי האור הולכים ומתלכדים - כלומר מופק אות תיקון מסלול אפסי המעיד על פגיעה במטרה.
מאוחר יותר, המערכת שוכללה באמצעות שילובה יחד עם מערכת ניווט אינרציאלית, כשבמקרה זה המערכת האינרציאלית שימשה כדי לייצר את אות הייחוס, ועוקב הכוכבים שימש רק כדי לבצע תיקונים מחזוריים בניווט במקרה של שגיאה בהכוונה, ועל ידי כך צומצם את הצורך בקלטת מגנטית נפרדת. מעקב כוכבים מועיל במיוחד עבור טווחים ארוכים מאוד, שכן השגיאות הכרוכות בו לא תלויות בטווח, בשונה מניווט אינרציאלי בו יש אפקט "סחיפה", כלומר שגיאה מצטברת היחסית לטווח.  מערכות "אסטרו-אינרציאליות" כאלו היו נפוצות במיוחד משנות ה-50 עד לשנות ה-80.
טכנולוגיה נוכחית

מודלים רבים לעוקבי כוכבים נגישים כיום. עוקבי כוכבים, אשר מצריכים רגישות גבוהה במיוחד, עשויים "להסתנוור" מאור שמש המוחזר על ידי החללית, או מלהבות הגזים הנפלטים ממדחפי החללית. עוקבי הכוכבים נתונים למגוון של שגיאות, ביניהן שגיאות בעלות מקורות אופטיים (אברציה כדורית, אברציה כרומטית, וכו'). ישנם גם גורמים רבים שעשויים להטעות את אלגוריתם זיהוי הכוכבים של העוקב (כוכבי הלכת, שביטים, סופר-נובות, לוויינים קרובים, כמו גם זיהום אור נקודתי מערים גדולות על כדור הארץ...). ישנם 57 כוכבים המשמשים בדרך כלל לצורכי ניווט. אף על פי כן, בעבור משימות מורכבות יותר, בסיסי נתונים כוכביים שלמים משמשים כדי לקבוע את כיוון החללית. קטלוג כוכבים בעל אמינות גבוהה טיפוסי מופק מקטלוג סטנדרטי, ולאחר מכן מסונן כדי להסיר כוכבים בעיתיים מסיבות שונות, למשל עקב שונות גבוהה בבהירות הנראית, אי ודאות באינדקס הצבע שלהם, או מיקום בדיאגרמת הרצשפרונג-ראסל הגורם לחוסר אמינות.
ראו גם

ניווט אסטרונומי